ผลตอบแทนของสินทรัพย์เสี่ยงไตรมาส 2 ปี 2021 ไม่รวม Crypto เป็นอย่างไรบ้าง
ผลตอบแทนของสินทรัพย์เสี่ยงไตรมาส 2 ปี 2021 ไม่รวม Crypto ดัชนีที่หยิบมาแสดงเป็นดัชนีหุ้นขนาดใหญ่ที่น่าจะรู้จักหรือเคยลงทุนในกองทุนรวมที่ลงทุนในประเทศนั้น ๆ ไม่มากก็น้อย อย่างเช่น S&P 500, Nasdaq, Dow Jones, UK 100, Dax, Cac40, Nikkei, Kospi, Shanghai Composite, Hang Seng, Straits Times, Set, MSCI All Country ex Japan, MSCI Emerging, Vietnam, Oil, Gold เป็นต้น สินทรัพย์ทุกชนิดยกเว้นทองคำ ให้ผลตอบแทนที่เป็นบวกในช่วงครึ่งแรกของปี 2021 มีบางช่วงเวลาอย่างเดือนมีนาคม เมษายน ที่ติดลบลงมาบ้าง ในสุดท้ายก็กลับขึ้นมาได้ สาเหตุหลักที่ตลาดหุ้นทั่วโลกยังคงโดดเด่นสวนทางกับตัวเลขเศรษฐกิจที่ตกต่ำ เพราะภาวะโควิด-19 เพราะสถานการณ์เงินล้นโลก แม้จะมีข่าวเรื่องการลดขนาดเข้ามาบ้าง แต่หากเปรียบเทียบกับสินทรัพย์อย่างตราสารหนี้ทั้งภาครัฐและเอกชน กับตลาดหุ้นที่เทรดบน Valuation ที่แสนแพงในบางอุตสาหกรรม ตลาดหุ้นอาจจะปลอดภัยกว่า เพราะโอกาสของการปรับขึ้นดอกเบี้ยและที่สำคัญคือ เมื่อเศรษฐกิจไม่ดี บริษัทก็ผลประกอบการไม่ดี เมื่อผลประกอบการไม่ดี โอกาสที่ตราสารหนี้ของบริษัทนั้นจะผิดนัดชำระหนี้ก็มีสูงขึ้นตามไปด้วย จึงเป็นที่มาให้ตลาดหุ้น คึกคักแบบคึกแล้วคึกอีก

การกระจายตัวของผลตอบแทนค่อนข้างกว้าง ค่าเฉลี่ยจะอยู่ประมาณ 8-10% แต่ที่โดดเด่นเลยจะเป็นตลาดสหรัฐฯ นำมาโดยหุ้นขนาดใหญ่และหุ้นเทคโนโลยี บางบริษัท PE 1000 เท่ายัง New High แล้ว New High อีก ทำให้ตลาดสหรัฐฯ บวกไปประมาณ 14-15% แต่ที่โดดเด่นนำตลาดอื่นคือ ตลาดเวียดนาม ที่บวกไปถึง 25% สะท้อนถึงการเติบโตและความคาดหวังของนักลงทุนต่อตลาดนี้เป็นอย่างมาก ส่วนราคาน้ำมันที่ครึ่งปีแรก 2021 ก็ขยับขึ้นกว่า 50% แล้ว (ยังดีที่ WFH ไม่ต้องเติมน้ำมันบ่อย) แต่ก็กระทบทางอ้อมอยู่ดี เพราะน้ำมันคือ ต้นทุนการผลิตของสินค้าบริการหลายชนิด หนียังไงก็ไม่พ้น
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน